‘કોળી સમાજ'ને ઢાલ બનાવી પરષોત્તમ સોલંકી, જેઠા ભરવાડ આહીર સહિતના કોળી સહિત ઓબીસી સમાજના ધારાસભ્યોએ પણ સત્તામાં ભાગીદારીને લઇને વિરોધનો સૂર વ્યક્ત કર્યો હતો. સોલંકીએ તો ધારાસભ્યના શપથ લેવાનું લાંબા સમય સુધી ટાળ્યું હતું અને કેબિનેટની પહેલી બેઠક બાદ એકેય બેઠકમાં હજુ હાજરી આપી નથી. સીએમ રૂપાણીએ એમને આગામી કેબિનેટ વિસ્તરણ વેળાએ સારું ખાતું ફાળવીશું તેવી હૈયાધારણ આપ્યાને હવે દોઢેક મહિનો થતાં કોળી સમાજ નવેસરથી શક્તિ પ્રદર્શનના મુડમાં છે. કોળી સમાજ ભાજપ અને કોંગ્રેસ બન્ને પક્ષો પર પોતાનું પ્રભુત્વ સ્થાપિત કરવા પ્રયાસ કરી રહ્યો છે. પણ ભાજપને કોળી સમાજની નારાજગીનો મુદ્દો હજુ રાજ્યસભાની એપ્રિલ મહિનામાં યોજાનારી ચૂંટણીમાં પણ નડી શકે છે એ જ રીતે કોંગ્રેસમાંથી કોળી સમાજને પ્રતિનિધિત્વની માગણી કરી શકે છે.